ساؤتھمپٹن (مانیٹرنگ ڈیسک) انگلینڈ نا برخلاف مسٹمیکو ٹیسٹ نا تیاری تے کن پاکستان کرکٹ ٹیم نا ٹریننگ سیشن اینو آن بنا مریک، ساؤتھمپٹن اٹ وقفہ وقفہ ٹی پِر برجا ءِ ہرانا سوب آن ٹریننگ سیشن زہمی مننگ نا گمان ارے۔ پاکستان کرکٹ ٹیم اسہ دے انا آرام آن پد اینو آن ولدا پِڑ انا کنڈ آ راہی مننگ اٹی ءُُ۔ ٹیم سہب انا سیشن اٹ 10 بجہ غا ٹریننگ کیک، بیٹنگ باولنگ تون اوار اوار فیلڈنگ و فزیکل ڈرزل ہم کننگک۔ ساوتھمپٹن اٹ اینو مچ آ دے پِر نا برجا سلنگ نا پیشگوئی کننگانے، ہرانا سوب آن ٹیم گراونڈ اٹ ٹریننگ کننگ کپک وخت اس کہ انڈور ٹریننگ سیشن کیک۔ پاکستان و انگلینڈ نا نیام اٹ سیریز نا مسٹمیکو ٹیسٹ میچ 21 اگست آن بنا مریک، گمان ارے کہ جمعہ نا دے آ پِر مننگ کیک۔ یات سلے کہ سیریز نا ارٹمیکو ٹیسٹ میچ پر انا سوب آن ڈرا مسوسُس وخت اس کہ سیریز اٹ انگلینڈ  1-0 ٹی مونی ءِ۔
